Կոլիտիկ տարբերակը միջին ծանրության ընթացքով սովորաբար սկսվում է սուր, դողով, ջարդվածության զգացումով ամբողջ մարմնում: Ջերմաստիճանը բարձրանում է մինչև 38-39 և մնում է այդ մակարդակի վրա 3-5 օր, հազվադեպ երկար: Հաճախ դիտվում են անորեքսիա, գլխացավ, սրտխառնոց, երբեմն փսխում, որովայնում կտրուկ կծկանքանման ցավեր, տենեզմներ: Կղանքի հաճախությունը օրական 10-20 անգամ է: Արտաթորանքները հաճախ կորցնում են կղանքային բնույթը և դառնում են լորձային` ներկված արյունով: Նրանք կարող են լինել աղքատ “ռեկտալ թքոցի” տեսքով կամ ավելի առատ, լորձոտ: Հեմոկոլիտի երևույթներ դիտվում են հիվանդների 70-75 դեպքերում: Հիվանդության 3-5 օրը սուր երևույթները աստիճանաբար թուլանում են: Արտաթորանքներում քչանում է արյան և լորձի քանակը, կղանքը կարգավորվում է, բայց կոպրոգրաման մնում է ախտաբանական: Ռեկտորոմանոսկոպիայի ժամանակ հայտնաբերվում է կատառալ-էռոզիվ պրոկտոսիգմոիդիտ: Կլինիկական առողջացումը սկսվում է հիվանդության 2-րդ շաբաթվա վերջում: